armvectores/hy_wikipedia_2023 huggingface dataset:
Ջոն Քայլ

Ջոն Քայլ (անգլ.՝ Jon Llewellyn Kyl, ապրիլի 25, 1942(1942-04-25), Օքլենդ, Նեբրասկա, Բերտ շրջան, Նեբրասկա, ԱՄՆ), ամերիկացի պետական և քաղաքական գործիչ, ԱՄՆ հանրապետական կուսակցության անդամ, 1995-2013 և 2018 թվականի սեպտեմբերի 4-ից մինչև դեկտեմբերի 31 եղել է ԱՄՆ սենատոր Արիզոնա նահանգից, ԱՄՆ Ներկայացուցիչների պալատի անդամ Ջոն Հենրի Քայլի որդին։


== Կենսագրություն ==
Ջոն Քայլը ծնվել է 1942 թվականին։ 1966 թվականին ավարտել է Արիզոնայի համալսարանի իրավագիտության ֆակուլտետը և զբաղվել է իրավաբանությամբ Ֆինիքս քաղաքում։ 1987-1995 թվականներին եղել է ԱՄՆ Ներկայացուցիչների պալատի անդամ։ Ջոն Քայլը ԱՄՆ Սենատի անդամ է ընտրվել 1994 թվականին, նույն պաշտոնում Նա վերընտրվել է 2000 և 2006 թվականներին։
2012 թվականին Ջոն Քայլը հրաժարվել է վերընտրվել ԱՄՆ Սենատ, նրա տեղը կրկին զբաղեցրել է հանրապետական ​​Ջեֆ Ֆլեյքը, որ նախընտրական քարոզարշավում հաղթել է ԱՄՆ դեմոկրատական կուսակցության անդամ Ռիչարդ Կարմոնային։
2018 թվականի սեպտեմբերի 4-ին հայտնի է դարձել, որ Արիզոնայի նահանգապետ Դագ Դյուսին Քայլին առաջադրել է մահացած Ջոն Մաքքեյնի տեղը Ջոն Քայլին։ Դրանից հետո Քայլը հայտարարել է, որ չի մասնակցի 2020 թվականին տեղի ունեցող արտահերթ ընտրություններին։ 2018 թվականի 2018 դեկտեմբերի 31-ին Քայլի հրաժարականից հետո նրա տեղը զբաղեցրել է Մարթա Մաքսալին։
Քայլն ամուսնացել է Քերիլ Քոլինզի հետ, նրանք ունեն երկու երեխա և չորս թոռ։


== Ծանոթագրություններ ==


== Արտաքին հղումներ ==
Официальный сайт сенатора США Джона Кайла(անգլ.)
Официальная биография(անգլ.)
Տապակ

Տապակ, սննդի (տապակա կամ թխուկ) պատրաստման համար նախատեսված մետաղյա (կամ ապակյա) բարակ շերտ՝ ծալված ծայրերով և ոչ բարձր կողմերով ։


== Ստուգաբանություն ==

Ենթադրում են, որ «տապակ» բառը ծագել է գերմ.՝ Bratpfanne («թավա, տապակ»), որը ռուսական կենցաղում հայտնվել է XVIII դարում (այն ժամանակահատվածում, երբ ռուսական խոհանոցն աստիճանաբար միջազգայնացվում էր) և այնքան արագ ռուսաֆիկացվեց, որ փոխեց տառերի կեսը։
Այդ ժամանակ թխման համար օգտվում էին առանց բռնակի թավայից և ուղղանկյուն կաղապարից, որն ուներ բարձր կողմեր, ինչը ռուսերենում կոչվում էր «կերակրաման» կամ «պուտուկ»։ Սկսեցին տապակ անվանել և՛ առանց բռնակի թավաները, և՛ «կերակրամանները»։ Հետո «տապակ» սկսեց նշանակել միայն կերակրաման, ինչը դուրս մղեց նախասկզբնական ռուսական փոխառնությունները։


== Կաղապար ==
Ըստ ձևի՝ սովորաբար քառանկյուն է, հիմքը, որպես կանոն, արվում է ամբողջական շերտից, բայց հայտնի են նաև ծակոտկեն տապակներ։


== Հումք ==
Տապակները սովորաբար պատրաստում են պողպատից և ալյումինից, երբեմն տապակները պատվում են հատուկ հրակայուն ծածկույթով։


== Գործածում ==
Ըստ նշանակության՝ տեղադրվում է միկրոալիքային վառարանի, ջեռոցի կամ վառարանի մեջ։


== Տես նաև ==
Թխման կաղապար


== Ծանոթագրություններ ==


== Գրականություն ==
Противень // Краткая энциклопедия домашнего хозяйства / под ред. А. И. Ревина. — М.: Советская энциклопедия, 1960. — Т. 2. — С. 504. — 770 с.
И. И. Шангина Противень // Русский традиционный быт: Энциклопедический словарь. — СПб.: Азбука классика, 2003. — С. 446—447. — 688 с. — 5 000 экз. — ISBN 5-352-00337-X


== Արտաքին հղումներ ==
Տապակ
Միխայիլ Ան

Միխայիլ Իվանովիչ Ան (ռուս.՝ Михаил Иванович Ан, նոյեմբերի 19, 1952(1952-11-19), Tashkent Region, Ուզբեկական ԽՍՀ, ԽՍՀՄ - օգոստոսի 11, 1979(1979-08-11), Դնեպրոձերժինսկ, Դնեպրոպետրովսկի մարզ, Ուկրաինական ԽՍՀ, ԽՍՀՄ), խորհրդային ֆուտբոլիստ, կիսապաշտպան, ԽՍՀՄ միջազգային կարգի սպորտի վարպետ (1976)։ 


== Կենսագրություն ==
Ազգությամբ կորեացի է։ Ինչպես Անն, այնպես էլ ավագ եղբայրը՝ Դմիտրին, Սվերդլովի անվան կոլտնտեսության մանկական թիմի սան են։ Առաջին մարզիչներն են՝ Ն. Ա. Քիմը և Ա. Ս. Լյանը։ 1968 թվականին ընդունվել է Տաշքենդի՝ Գերման Ստեփանովիչ Տիտովի անվան սպորտային պրոֆիլի գիշերօթիկ դպրոց։ Կարիերայի սկիզբը անցկացրել է Տաշքենդի շրջանի «Պոլիտոտդել» ֆուտբոլային ակումբում, չեմպիոնատի երկրորդ մրցաշրջանից՝ 1971 թվականից, նա սկսել է խաղալ «Պախտակոր»–ում։
Անին անվանել են ուզբեկական ֆուտբոլի նոր սերնդի ամենավառ ներկայացուցիչներից մեկը։ Նրա խաղում նշում էին բարձր շարժունակությունը, լավ խաղարկային մտածողությունը, գործընկերների հետ փոխըմբռնումը, ուժեղ և ճշգրիտ հարվածը։
ԽՍՀՄ չեմպիոնատի բարձրագույն առաջնությունում անցկացրել է 138 հանդիպում, խփել՝ 30 գոլ։ 1974 և 1978 թվականներին ընդգրկվել է ԽՍՀՄ մրցաշրջանի 33 լավագույն ֆուտբոլիստների ցանկում՝ զբաղեցնելով երրորդ տեղը։
Ֆուտբոլի Եվրոպայի երիտասարդական առաջնությունում եղել է ԽՍՀՄ ազգային հավաքականի ավագ։ ԽՍՀՄ ֆուտբոլի ազգային հավաքականի կազմում անցկացրել է 2 հանդիպում։
27 տարեկան հասակում մահացել է «Պախտակոր» թիմի հետ միասին՝ Դնեպրոձերժինսկու վրա ավիավթարի պատճառով։ Թաղվել Է Տաշքենդի Յ. Մ. Սվերդլովի անվան կոլտնտեսությունում։
Հետմահու՝ 2006 թվականին, պարգևատրվել է «Շուխրատ» մեդալով։


== Ծանոթագրություններ ==


== Արտաքին հղումներ ==
Միխայիլ Իվանովիչ։ Կիսապաշտպան։ Սպորտի միջազգային վարպետ
Սպորտային նեկրոպոլիս
Ֆոռնո Կանավեզե

Ֆոռնո Կանավեզե (իտալերեն՝ Forno Canavese), կոմունա Իտալիայի Պիեմոնտ մարզի Թուրին գավառում։
Բնակչությունը՝ 3.771 մարդ (2008 թվականի տվյալներով)։ Բնակչության խտությունը՝ 225 մարդ/կմ²։ Տարածքը՝ 17 կմ²։ Փոստային ինդեքսը՝ 10084։ Հեռախոսային կոդը՝ 0124։
Բնակավայրում առանձնահատուկ շուքով է նշվում Աստվածամոր վերափոխման տոնը։


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոսահամար՝12477844
Էլեկտրոնային փոստ՝ comunefornocanavese@tiscali.it
Պաշտոնական կայք՝ http://www.comunefornocanavese.to.it/ Archived 2009-08-24 at the Wayback Machine.


== Արտաքին հղումներ ==
http://www.comunefornocanavese.to.it/ Archived 2009-08-24 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Գիլբուն

Գիլբուն, լեռ Թուրքիայում, Հայկական Պար լեռնաշղթայում, Արածանիի ավազանի Շառյան գետի Խոփուս լճակի աջա ափին։


== Ծանոթագրություններ ==
Զավյալովո (գյուղ, Զավյալովոյի շրջան)

Անվան այլ կիրառումների համար տե՛ս՝ ԶավյալովոԶավյալովո (ռուս.՝ Завьялово), գյուղ Ռուսաստանի Ալթայի երկրամասի Զավյալովոյի շրջանի կազմում։
Բնակչությունը 2003 թվականին գրանցված տվյալներով կազմում էր 9500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոլոզիմի

Կոլոզիմի (իտալերեն՝ Colosimi), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 1415 մարդ, բնակչության խտությունը կազմում է 59 մարդ/կմ²։ Զբաղեցնում է 24 կմ² մակերես տարածք։ Փոստային ինդեքսն է՝ 87050։ Հեռախոսային կոդը՝ (+39) 0984։


== Ծանոթագրություններ ==
Տալայա (այլ կիրառումներ)

Տալայա, կարող է վերաբերել՝

Տալայա - գետ Ռուսաստանում, հոսում է Իրկուտսկի մարզում Սլյուդյանսկի շրջանում։
Տալայա - գյուղ Ռուսաստանի Մագադանի մարզի Խասինսկի շրջանի կազմում։
Սամի Ժմայել

Սամի Ժմայել (արաբ․՝ سامي الجميل‎‎, դեկտեմբերի 3, 1980(1980-12-03), Bikfaya, Մաթնի շրջան, Լեռնային Լիբանան, Լիբանան), լիբանանցի քաղաքական գործիչ, Քաթաիբ աջ ազգայնական կուսակցության առաջնորդ։ Պիեռ Ժմայելի թոռը, Ամին Ժմայելի որդին, Բաշիր Ժմայելի զարմիկը։ Հայտնի է Սիրիայի և Հըզբոլլահի իսլամիստական շարժման նկատմամբ կոշտ կուրսով։ Լիբանանի դաշնայնացման կողմնակից։


== Քաթաիբի ակտիվիստ ==
Ծնվել է հեղինակավոր մարոնիական Ժմայելի ընտանիքում։ Պիեռ Ժմայելը, Սամի Ժմայելի պապը, եղել է աջ քրիստոնեական ֆալանգիստական կուսակցության՝ Քաթայիբի հիմնադիրը։ Ամին Ժմայելը, Սամի Ժմայելի հայրը, 1982 թվականից մինչև 1988 թվականը Լիբանանի նախագահն էր։ Բաշիր Ժմայելը՝ Սամի Ժմայելի քեռին, գլխավորել է ֆալանգիստական միլիցիան և լիբանանյան ուժերը քաղաքացիական պատերազմի ժամանակ, ընտրվել է նախագահ և զոհվել ահաբեկչության հեևանքով։ Մանկությունից Սամի Ժմայելը դաստիարակվել է լիբանանյան ֆալանգայի ավանդույթներով՝ պապի ու հորեղբոր պաշտամունքի պայմաններում։ Սամի Ժմայելը սովորել է Սուրբ Հովսեփի համալսարանում։ 1999 թվականից համալսարանում ղեկավարել է Քաթայիբի ուսանողական բջիջը։ Ընդ որում, նա եղել է Քաթայիբի հիմքը կազմակերպությունը, որը մերժել է կուսակցության սիրիամետ ղեկավարության քաղաքականությունը և ժառանգել է ժմայելյան ժամանակների լիբանանյան ֆալանգի ավանդական գաղափարախոսությունը։
Ստացել է իրավաբանական կրթություն Հանրային իրավունքի փոխարժեքով։ Հանդես է եկել որպես Լիբանանի սիրիական օկուպացիայի վճռական հակառակորդ։


== Ընտանիք ==
Սամի Ժմայելն ամուսնացած է տրիպոլիտանկա Կարին Տադմուրիի հետ, որը նախկինում Ֆրանսիայում ատամնաբույժ էր աշխատում։ Բիքֆայայում հարսանիքին ներկա են եղել Քաթայիբի առաջնորդներն ու վետերանները, այդ թվում՝ Ամին Ժմայելի կլանի ղեկավարը։
Ըստ դավանանքի՝ Կարին Ժմայելը սուննի մուսուլման է։ Նման ամուսնությունը Սամի Ժմայելին, որը հայտնի է պաթոս Քրիստոնեա-կրոնական հռետորաբանությամբ, քաղաքական հակառակորդների մոտ տարակուսանք և  քննադատական արձագանքներ է առաջացրել։


== Ծանոթագրություններ ==
Ջորջ Ալբերտ Բուլենջեր

Ջորջ Ալբերտ Բուլենջեր (անգլ.՝ George Albert Boulenger, հոկտեմբերի 19, 1858(1858-10-19), Բրյուսել, Բելգիա - նոյեմբերի 23, 1937(1937-11-23)[…], Սեն Մալո),  բելգիա-բրիտանական կենդանաբան և ձկնաբան, ինչպես նաև տոհմաբան (վարդերի մասնագետ)։


== Կենսագրություն ==
1876 թվականին նա ավարտել է Բրյուսելի Ազատ համալսարանը և որոշ ժամանակ աշխատել է Բրյուսելի բնագիտության թանգարանում որպես գիտական օգնական։ Այդ ժամանակահատվածում նա զբաղվել է երկկենցաղների, սողունների և ձկների ուսումնասիրություններով։ Բացի այդ նա մտերիմ կապեր է հաստատել Փարիզի Բնական պատմության ազգային թանգարանի և Լոնդոնի Բրիտանական թանգարանի հետ։
1880 թվականին Ալբերտ Գյունտերը խնդրեց նրան աշխատել Լոնդոնի Բնագիտական թանգարանում և գրացուցակավորել երկկեննցաղների հավաքածուն։ Պաշտոնը ստանձնելուց հետո Բուլենջերը դարձավ Բրիտանիայի քաղաքացի։ 1882 թվականին դարձել է թանգարանի կենդանաբանության բաժնի գիտական աշխատակից, մնալով այս պաշտոնում մինչև նրա թոշակի անցնելը՝ 1920 թվականը։
Կենսաթոշակի անցնելուց հետո Բուլենջերը հետաքրքրված էր վարդերով, հրատարակել է բնագիտական թեմաներով 34 գրավոր աշխատություններ  և երկհատորյա աշխատություններ Եվրոպայի վարդերի վերաբերյալ։
Բուլենջերը նվագում էր ջութակ, խոսում էր գերմաներեն, ֆրանսերեն, անգլերեն  և կարողանում էր կարդալ  իսպաներեն, իտալերեն և ռուսերեն տեքստեր։ Բացի այդ, որպես կենդանաբան նա գիտեր լատիներեն և հունարեն։
Կենսագրագետները նշում են, որ Բուլենջերը առանձնանում էր աշխատանքի իր արտակարգ մեթոդաբանությամբ, բացի այդ նրան վերագրում են բացառիկ հիշողություն։
Մինչև 1921 թվականը Բուլենջերը գրել է 877 ձեռագրեր, ավելի քան 5000 էջեր, ինչպես նաև 19 մենագրություններ ձկների, երկկենցաղների և սողունների մասին։ Նա տվել է 1096 տեսակ ձկների, 556 տեսակ  երկկենցաղների և 872 տեսակ սողունների գիտական նկարագրություններ։


== Հիշատակ ==
1935 թվականին նա դարձել է Ամերիկյան հասարակության ձկնաբանների և հերպետոլոգների առաջին պատվավոր անդամը (American Society of Ichthyologists and Herpetologists): 1937 թվականին նա ստացել է Օրդեն Լեոպոլդա I բարձրագույն մրցանակը Բելգիայի քաղաքացիական անձանց համար։
Կենդանիների տարբեր ցեղեր կրում են Բուլենջերի անվանումը, այդ թվում Boulengerina օձերի ցեղը, որին պատկանում է Կրիստի ջրային կոբրան (Boulengerina christyi), և անոտ երկկենցաղների խմբից երկկենցաղների ցեղ Boulengerulaն՝ Կապտավուն որդ (Boulengerula boulengeri) տեսակով։


== Հրապարակումներ (ընտրված) ==


== Ծանոթագրություններ ==
Մայա Կեուչ

Մայա Կեուչ (սլովեներեն` Maja Keuc, ծնվ. Հունվարի 16, 1992, Մարիբոր, Սլովենիա), սլովենացի երգչուհի։


== Երաժշտական կարիերա ==


=== 2010: Սլովենիան փնտրում է տաղանդրներ ===
Մայայի երաժշտական կարիերան սկսվել է 2010 թվականին, երբ նա մասնակցում է Սլովենիան փնտրում է տաղանդներ (Slovenija ima talent) նախագծին։ Նա մրցույթում զբաղեցնում է 2-րդ հորիզոնականը՝ զիջելով իր դիրքերը միայն 7-ամյա Լինա Կուդուզովիչին։
Մրցույթում հաջողության հասնելուց հետո Մայան համագործակցում է Papir խմբի հետ։


=== 2011: Եվրատեսիլ և առաջին ձայնասկավառակ ===
2011 թվականին Մայան No One երգով ներկայացրել է Սլովենիան Եվրատեսիլ 2011 երգի մրցույթում։ Նա, մասնակցելով մրցույթի երկրորդ կիսաեզրափակչին, եզրափակիչ է անցնում 3-րդը՝ 112 միավորով, իսկ եզրափակիչ փուլում Մայան զբաղեցնում է 13-րդ հորիզոնականը 96 միավորով։
2011-ի դեկտեմբերի 1-ին Մայան թողարկում է իր առաջին ստուդիական ալբոմը, որը անվանված է` Indigo


== Սկավառակագրություն ==


=== Ալբոմներ ===
Indigo (2011)


=== Սինգլներ ===
No One (2011)
Zmorem (2011)
You're A Tree and I'm a Baloon (2011)
Get The Party Started (2011)
Go With The Flow (2011)
Ta planet (2011)
Na pol poti (2011)
Krog (2011)
Ta čas (2012)
Tako lepo mi je (2012)
Close to You (2014)


== Հղումներ ==
Պաշտոնական կայք
Բագրավան (Շիրակի մարզ)

Բագրավան, գյուղական համայնք Հայաստանի Շիրակի մարզում, Ախուրյան գետի ձախ ափին, շրջկենտրոնից 40 կմ հարավ-արևմուտք։ Այն իր մեջ ընդգրկում է Նորշեն և Բագրավան բնակավայրերը։ Հնում կոչվել է .Բուղդաշեն(բուղդա֊հաց,և շեն արմատներից)։ 1980 թվականի դրությամբ զբաղվել է հացահատիկի մշակությամբ, մեղվաբուծությամբ։ (1980 թվականի դրությամբ)։ Բագրավանը հիմնել են նույն շրջանի Շիրակավան գյուղից եկած բնակիչները, 1894 թվականին։


== Բնակչություն ==

Նախնիները 1828-1829 թթ.-ին գաղթել են Ալաշկերտի, Բասենի և Մուշի գյուղերից։
Բագրավանի ազգաբնակչության փոփոխությունը.


== Տնտեսություն ==
Բնակչությունը զբաղվում է հացահատիկի մշակությամբ և անասնապահությամբ։


== Պատմամշակութային կառույցներ ==
Բագրավանում կան եկեղեցի և խաչքարեր։


== Հասարակական կառույցներ ==
Գյուղն ունի տարրական դպրոց, գրադարան, բուժկայան։


== Տես նաև ==
Բագրավանի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==
Էլ Բուրգո

Էլ Բուրգո (իսպ.՝ El Burgo),  մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Տարածքը կազմում է 117 կմ2։ Բնակչությունը՝ 1981 մարդ (2010 թվականի տվյալներով)։ Պրովինցիայի վարչական կենտրոնից գտնվում է 70 կմ հեռավորության վրա։


== Արտաքին հղումներ ==
պաշտոնական կայք
Wikanda
Խանիաշ

Խանիաշ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Դալգով Դյոբերից

Դալգով Դյոբերից (գերմ.՝ Dallgow-Döberitz), քաղաք Գերմանիայի Բրանդենբուրգ երկրամասում։
Գտնվում է Հաֆելլանդ շրջանի կազմում։ Բնակչությունը 8636 մարդ է (ըստ 2010 թվականի դեկտեմբերի 31-ի տվյալների)։ Զբաղեցնում է 65,94 կմ² տարածք։ Պաշտոնական կոդ՝ 12 0 63 056։


== Ծանոթագրություններ ==


== Արտաքին հղումներ ==
Պաշտոնական էջ
Բալաք

Անվան այլ կիրառումների համար տե՛ս՝ Բալաք (այլ կիրառումներ)Բալաք,
Հայաստանի Հանրապետության Սյունիքի մարզի Սիսիանի տարածաշրջանում, Սիսիան քաղաքից մոտ 9 կմ հյուսիս-արևմուտք, ծովի մակերևույթից 1650-1700 մ բարձրության վրա։
Նախկինում նույն անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Սիսիանի շրջանի։ 1995 թվականից մտնում է ՀՀ Սյունիքի մարզի մեջ։ Հեռավորությունը Կապան մարզկենտրոնից ճանապարհով կազմում է մոտ 115 կմ։


== Բնակչություն ==
Ըստ ՀՀ 2011 թ. մարդահամարի արդյունքների` Բալաքի մշտական բնակչությունը կազմել է 174, առկա բնակչությունը` 159 մարդ։ Գյուղը մշտապես բնակեցված է եղել հայերով, որոնց նախնիները եկել են Պարսկահայաստանի Խոյի և Սալմաստի գավառներից։ Բալաքի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, թռչնաբուծությամբ, դաշտավարությամբ, ծխախոտագործությամբ և մեղվաբուծությամբ։


== Պատմամշակութային վայրեր ==
Ղևոնդ Ալիշանը նույնացնում է Տաթևի վանքի նոր հարկացուցակում հիշատակվող Բլեկանց գյուղական համայնքի հետ։
Գյուղում կա եկեղեցի (Բլեկանց)։ Գյուղի մոտակայքում մարդիկ բնակվել են դեռևս 1-ին հազարամյակում մ. թ. ա., որի վկայությունն են հին ամրոցի և դամբարանների հետքերը, նաև գյուղում առկա մյուս հուշարձանները։ Տաթևի վանքի հարկացուցակում գյուղը Բալաք-Բլեկանց անունով հիշատակվում է 1150 դահեկան հարկաչափով։ Անունն ունի տոհմական ծագում։ Ըստ տեղացիների ավանդազրույցների՝ գաղթական Ռաֆայել և Արմաղան Բունիաթյան եղբայրները, վերաբնակվելով գյուղում, կառուցում են ջրանցք, իսկ նրանց սերնդից Աղասի Բունիաթյանի նախաձեռնությամբ գյողում կառուցվում է եկեղեցի՝ ի հիշատակ նախնյաց՝ Ռաֆայելի և Արմաղանի։


== Տես նաև ==
Բալաքի պատմության և մշակույթի անշարժ հուշարձանների ցանկ (Սյունիքի մարզ)


== Արտաքին հղումներ ==
Էջը Սյունիքի մարզպետարանի կայքում Archived 2012-04-06 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2014-01-28 at the Wayback Machine.
Բալաքի քարտեզը wikimapia.org կայքում


== Ծանոթագրություններ ==
Էգարչի-Կազխլյար

Էգարչի-Կազխլյար, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 370 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Գեղմաղան

Գեղմաղան, Գեղ, Գեղա լեռ, Գեղամ, Գյուղ, Ղզլ-Զիարեթ, լեռ Հայաստանի Կոտայքի մարզում, Գեղամա լեռնաշղթայի հյուսիս-արևմտյան հատվածում, Սևաբերդ գյուղից 7 կմ արևելք։ Բրաձրություն 3319 մ։ Ունի հրաբխային ծագում։


== Ծանոթագրություններ ==
Տառ

Տառ, այբուբենի առանձին, որոշակի գրանշան։
Սովորաբար տառը համապատասխանում է բանավոր խոսքի որևէ հնչյունի, սակայն դա պարտադիր չէ։
Տառը կարող է ունենալ գրառման մի քանի ձև, որը, սակայն, չի փոխում վերջինիս արտասանությունն ու իմաստը։
Տառերից ձևավորվում է վանկը, վանկերից՝ բառը։
Այբուբեններում տառերի թիվը կարող է տարբեր լինել։ Օրինակ, մի շարք այբուբենների տառերը՝

Արաբերենի. (գրվում է աջից ձախ) ﺍ, ﺏ, ﺕ, ﺙ, ﺝ, ﺡ, ﺥ, ﺩ, ﺫ, ﺭ, ﺯ, ﺱ, ﺵ, ﺹ, ﺽ, ﻁ, ﻅ, ﻉ, ﻍ, ﻑ, ﻕ, ﻙ, ﻝ, ﻡ, ﻥ, هـ, ﻭ, ﻱ.
Հունարենի. Α, Β, Γ, Δ, Ε, Ζ, Η, Θ, Ι, Κ, Λ, Μ, Ν, Ξ, Ο, Π, Ρ, Σ, Τ, Υ, Φ, Χ, Ψ, Ω.
Հայերենի. Ա, Բ, Գ, Դ, Ե, Զ, Է, Ը, Թ, Ժ, Ի, Լ, Խ, Ծ, Կ, Հ, Ձ, Ղ, Ճ, Մ, Յ, Ն, Շ, Ո, Չ, Պ, Ջ, Ռ, Ս, Վ, Տ, Ր, Ց, Ւ, Փ, Ք, Օ, Ֆ
Եբրայերենի. (գրվում է աջից ձախ) א, ב, ג, ד, ה, ו, ז, ח, ט, י, כ, ל, מ, נ, ס, ע, פ, צ, ק, ר, ש, ת
Կյուրեղագիր. А, Б, В, Г, Ґ, Д, Е, Є, Ж, З, И, І, Ї, Й, К, Л, М, Н, О, П, Р, С, Т, У, Ў, Ф, Х, Ц, Ч, Ш, Ы, Щ, Ю, Я, Ъ, Ь, Ђ, Љ, Њ, Ћ, Џ, Ё.
Լատիներենի. A, B, C, D, E, F, G, H, I, J, K, L, M, N, O, P, Q, R, S, T, U, V, W, X, Y, Z.


== Տես նաև ==
Այբուբեն
Տորպե

Տորպե (իտալերեն՝ Torpè), կոմունա Իտալիայում, գտնվում է Սարդինիա մարզի Նուորո գավառում։ Բնակչությունը 2719 մարդ(2008 թվականի տվյալներով), բնակչության խտությունը 29 կմ²։ Զբաղեցնում է 92 կմ² տարածք։ Փոստային ինդեքս՝ 8020։ Հեռախոսային կոդ՝ 0784։
Կոմունայի հովանավորն է Սուրբ Կույս Մարիամը։ 


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0784 829296
Էլ փոստ՝ info@comune.torpe.nu.it
Պաշտոնակլան կայք՝ http://www.comune.torpe.nu.it


== Արտաքին հղումներ ==
Բնակչության գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Օմելյանովկա (գյուղ, Մալինի շրջան)

Օմելյանովկա (ուկրաիներեն՝ Омелянівка), գյուղ Ուկրաինայի Ժիտոմիրի մարզի Մալինի շրջանում։
2001 թվականի տվյալներով Օմելյանովկա գյուղում բնակվում էր 10 մարդ։ Բնակավայրը զբաղեցնում է 0,279 կմ² տարածք։ Բնակչության խտությունը կազմում էր 35,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիիու

Կիիու (էստ․՝ Kiiu), գյուղական ավան Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղական ավանում բնակվում էր 794 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Պեսչանսկի գյուղական խորհուրդ (այլ կիրառումներ)

Պեսչանսկի գյուղական խորհուրդ, կարող է վերաբերել՝

Պեսչանսկի գյուղական խորհուրդ - Ուկրաինայի Խարկովի մարզի Կրասնոգրադսկի շրջանում
Պեսչանսկի գյուղական խորհուրդ - Ուկրաինայի Պոլտավայի մարզի Կրեմենչուգսկի շրջանում
Պեսչանսկի գյուղական խորհուրդ - Ուկրաինայի Սումիի մարզի Սումսկի քաղաքային խորհուրդում
Բիստրիկ (գյուղ, Բերդիչևի շրջան)

Անվան այլ կիրառումների համար տե՛ս՝ ԲիստրիկԲիստրիկ (ուկրաիներեն՝ Бистрик), գյուղ Ուկրաինայի Ժիտոմիրի մարզի Բերդիչևի շրջանում։ Հիմնադրվել է 1593 թվականին։
2001 թվականի տվյալներով Բիստրիկ գյուղում բնակվում էր 991 մարդ։ Բնակավայրը զբաղեցնում է 3,43 կմ² տարածք։ Բնակչության խտությունը կազմում էր 288,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կատարյալ ժամադրություն

«Կատարյալ ժամադրություն» (անգլ.՝ The Perfect Date), ամերիկյան կինոկատակերգություն՝ նկարահանված ռեժիսոր Քրիս Նելսոնի կողմից։ Սցենարը գրել են Ստիվ Բլյումն ու Ռենդել Գրինը Ստիվ Բլյումի «The Stand-In» վեպի հիման վրա։ Գլխավոր դերերը կատարել են Լորա Մարանոն, Նոյ Սենտինեոն, Կամիլա Մենդեսը, Օդիսեաս Գեորգիադիսը, Մեթ Ուոլշը։
Ֆիլմի պրեմիերան կայացել է Netflix սերվիսով 2019 թվականի ապրիլի 12-ին։


== Սյուժե ==
Քոլեջի համար փող աշխատելու նպատակով ավագ դասարաների աշակերտը թողարկում է հավելված, որով առաջարկում է իր ծառայությունները կեղծ ժամադրություն կազմակերպելու համար։ Բայց ամեն ինչ բարդանում է, երբ սկիզբ են առնում իսկական զգացմունքներ։


== Դերերում ==
Լորա Մարանո – Սելիա Լիբերման
Նոյ Սենթինեո – Բրուքս Ռետիգեն
Կամիլա Մենդես – Շելբի Փեյս
Մեթ Ուոլշ – Չարլի Ռատիգան
Օդիսեաս Գեորգիադիս – Մյորֆ
Ուեյն Փեր – Դելբերտ Նյուհաուս
Էվան Կաստելո – Ուորեն
Ջո Քրեստ – Ջերի Լիբերման
Սյու Լին Անսարի – ակնոցով աղջիկ
Քերի Լազար – Լիլիան Լիբերման
Բլեյն Քերն III – Ֆրանկլին Ուորի
Ջարեդ Բանքենս – Թոբի


== Արտադրություն ==
2019 թվականի մարտին հայտարարվել է, որ Լորա Մարանոն, Նոյ Սենտինեոն, Կամիլա Մենդեսը, Օդիսեաս Գեորգիադիսը, Մեթ Ուոլշն ընդգրկվել են ֆիլմի դերասանական կազմում։ 2019 թվականի հունվարին Netflix ընկերությունը ձեռք է բերել «Կատարյալ ժամադրություն» ֆիլմը ցուցադրելու իրավունքը։
Նկարահանումներն սկսվել են 2018 թվականի մարտին Լուիզիանայի Նոր Օռլեան քաղաքում։


== Վարձույթ ==
Ֆիլմի համաշխարհային թողարկումը կայացել է Netflix սերվիսով 2019 թվականի ապրիլի 12-ին։


=== Մարքեթինգ ===
Թրեյլերը թողարկվել է 2019 թվականի մարտի 26-ին Netflix-ի յութուբյան ալիքով։


== Քննադատություն ==
Ֆիլմը հիմնականում արժանացել է կինոքննադատների դրական արձագանքներին։ Rotten Tomatoes կայքում այն ունի 83 % վարկանիշ՝ հիմնված 12 գրախոսությունների վրա, որոնց միջին միավորը 10 հնարավորից 6,12 է։


== Ծանոթագրություններ ==


== Արտաքին հղումներ ==
«Կատարյալ ժամադրություն»(անգլ.) ֆիլմը Internet Movie Database կայքում
(3368) Դանքոմբ

(3368) Դանքոմբ (անգլ.՝ Duncombe), աստերոիդ աստերոիդների գոտու արտաքին մասում։ Հայտնաբերվել է 1985 թվականի օգոստոսի 22-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,384083 ա. մ., առավելագույնը մոտենում է 3,0815 ա. մ. հեռավորության վրա և հեռանում 3,6867 ա. մ.։ Արեգակի շուրջ մեկ ամբողջական պտույտ է կատարում 2273,84 երկրային օրվա ընթացքում, իր ուղեծրով շարժվելով միջինում 0,158322 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3368) Դանքոմբ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կանգ Ջի Հվանգ

Կանգ Ջի Հվանգ (հանգըլ՝ 강지환, կորեերենի նոր ռոմանականացում՝ Gang Ji-hwan, մարտի 20, 1979(1979-03-20), Սեուլ, Հարավային Կորեա, ի ծնե՝ Ջո Թե Գյու (հանգըլ՝ 조태규, հանջա՝ 趙太奎, կորեերենի նոր ռոմանականացում՝ Jo Tae-gyu)), հարավկորեացի դերասան, հայտնի է դարձել «Սրճարան» (2010),  «Խաբիր ինձ» (2011) սերիալներում խաղացած դերերի շնորհիվ։


== Կենսագրություն ==
Կանգը դեբյուտ է ունեցել The Rocky Horror Show и Grease մյուզիքլներում։ Այնուհետև նա էպիզոդիկ դերեր է խաղացել հայտնի կորեական հեռուստասերիալներում՝ Summer Scent (KBS2, 2003), Nonstop 4 (MBC, 2003), Youth! Fly To The Sky (KBS2, 2004), More Beautiful Than A Flower (KBS2):
Նա հայտնի է դարձել և սկսել մարմնավորել գլխավոր դերեր MBC հեռուստաընկերության «Ուժեղ եղիր Գամ Սուն» հեռուստասերիալի շնորհիվ, որտեղ նա նկարահանվել է Հան Հե Ջինի հետ։ Այս սերիալի շնորհիվ նա հայտնի դարձավ նաև Ճապոնիայում, Չինաստանում, Թայվանում։ 2009 թվականին նա նկարահանվել է «Իմ ընկերուհին հատուկ գործակալ է» ռոմանտիկ կատակերգությունում Կիմ Հա Նըլի հետ և ստացել Grand Bell Awards մրցանակ «Լավագույն նոր դերասան» աբվանակարգում։ 2011 թվականին նկարահանվել է «Խաբիր ինձ» հեռուստասերիալում Յու Ըն Հեի հետ։


== Ֆիլմագրություն ==


== Ծանոթագրություններ ==


== Արտաքին հղումներ ==
Kangster — Պաշտոնական ֆան ակումբ Ճապոնիայում Archived 2019-01-14 at the Wayback Machine.
Կնագ Ջի Հվանգը  Asia-Films.ru կայքում Archived 2014-03-03 at the Wayback Machine.
WithTG Daum Cafe (կոր.)
EPG Profile Archived 2012-02-14 at the Wayback Machine. (կոր.)
Empas Profile (կոր.)
(1365) Հենյիյ

(1365) Հենյիյ (անգլ.՝ Henyey), աստերոիդ աստերոիդների հիմնական գոտում։ Հայտնաբերվել է 1928 թվականի սեպտեմբերի 9-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,248242 ա. մ., առավելագույնը մոտենում է 1,9702 ա. մ. հեռավորության վրա և հեռանում 2,5263 ա. մ.։ Արեգակի շուրջ մեկ ամբողջական պտույտ է կատարում 1231,3 երկրային օրվա ընթացքում, իր ուղեծրով շարժվելով միջինում 0,292375 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1365) Հենյիյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուրազովո (գյուղ, Ուչալինսկի շրջան)

Ուրազովո (ռուս.՝ Уразово, բաշկիրերեն՝ Ураҙ), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1222 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեյմոն Ուեյանս

Դեյմոն Ուեյանս (անգլ.՝ Damon Kyle Wayans, սեպտեմբերի 4, 1960(1960-09-04), Նյու Յորք, Նյու Յորք), ամերիկացի դերասան, ռեժիսոր, սցենարիստ և պրոդյուսեր, Ուեյանս եղբայրներից մեկը։


== Կենսագրություն ==
Դեյմոնը ծնվել է բազմազավակ և աղքատ ընտանիքում։ Նա ունի հինգ քույր (Էլվիրա, Վոննի, Նադյա, Քիմ, Դիդրե), և չորս եղբայր (Մարլոն, Կինեն Այվորին, Շոն, Դուեյն)։ Դեյմոնը վաղ հասակից սկսել է աշխատել, որպեսզի օգնի իր ընտանիքին։ Հնարավոր է, որ հենց այդ պատճառով նա դուրս եկավ դպրոցից և դարձավ կատակերգու դերասան, սկսեց հանդես գալ տարբեր ակումբներում՝ գումար վաստակելու համար։
1984 թվականին Դեյմոնին առաջարկեցին նկարահանվել «Ոստիկանը Բևեռլի Հիլզից» ֆիլմում։ Ֆիլմը մեծ հաջողություն ունեցավ և Դեյմոն Ուեյանսին նկատեցին։ Նա ընդունեց նաև «Եռակի դավաճանություն» ֆիլմում նկարահանվելու առաջարկը, իսկ մեկ տարի հետո նկարահանվեց «Այլ աշխարհ» կինոկատակերգական հեռուստասերիալում։ 
Երիտասարդ դերասանը սկսեց ակտիվորեն նկարահանվել բազմաթիվ ֆիլմերում։ «Երկրային աղջիկները մատչելի են» ֆիլմում նա նկարահանվեց Ջիմ Քերրիի հետ, իսկ «Կենդանի գույն» սերիալում դերասանը նկարահանվեց իր եղբայր Կինեն Այվորնի հետ, որտեղ միաժամանակ մարմնավորեց մի քանի դերեր։ 1991 թվականին նա «Վերջին բոյսկաուտ» ֆիլմում մարմնավորեց գլխավոր դերերից ռեժիսոր Թոնի Սկոտին։
Իսկ 1992 թվականին «Գումար, գումար, շատ գումար» կինոնկարում նա ոչ միայն մարմնավորեց գլխավոր դերը, այլև դարձավ ֆիլմի սցենարիստը և պրոդյուսերներից մեկը՝ ներգրավվելով իր եղբոր՝ Մարլոն Ուեյանսի ֆիլմի նկարահանումներում։
1993 թվականին Դեյմոն Ուեյանսը մարմնավորեց ինքն իրեն՝ «Վերջին կինոհերոսը» ֆիլմում։ 1994 թվականին նա դարձավ «Բլանկմեն» ֆանտաստիկ ֆիլմի սցենարի համահեղինակ, բացի այդ մարմնավորելով գլխավոր դերերից մեկը։ Ինչպես այս, այնպես էլ հաջորդ «Մայոր Պեյն» կատակերգական ֆիլմը մեծ հաջողության են հասնում։ Հետագայում նկարահանվում է «Մեծ սպիտակ խաբեություն» ֆիլմում Սեմյուել Ջեքսոնի հետ և «Բասկետբոլի տենդ» ֆիլմում Դենիել Ստերնոմի հետ։


== Անձնական կյանք ==
Դեյմոն Ուեյանսն ամուսնացած է եղել Լիզա Տորների հետ, սակայն 2000 թվականին նրանք ամուսնալուծվեցին։ Նրանք ունեն չորս երեխա՝ երկու տղա (Դեյմոն, Մայքլ) և երկու աղջիկ (Կառա Միյա, Կայլա)։ 
Ուեյնսների մեծ ընտանիքը բաղկացած է հայտնի կինոդերասաններից, ռեժիսորներից, սցենարիստներից և կինոկատակերգուներից։


== Ֆիլմագրություն ==


== Արտաքին հղումներ ==
http://kinobank.org/person/900/ Archived 2014-07-21 at the Wayback Machine.
(3249) Մուսաշինո

(3249) Մուսաշինո (անգլ.՝ Musashino), աստերոիդ աստերոիդների հիմնական գոտում։ Հայտնաբերվել է 1977 թվականի փետրվարի 18-ին Հիրոկի Կոսայի և Կիիտիրո Ֆուրուկավայի կողմից Կիսոյում։
Միջին հեռավորությունը Արեգակից կազմում է 2,346155 ա. մ., առավելագույնը մոտենում է 1,768 ա. մ. հեռավորության վրա և հեռանում 2,9243 ա. մ.։ Արեգակի շուրջ մեկ ամբողջական պտույտ է կատարում 1312,6 երկրային օրվա ընթացքում, իր ուղեծրով շարժվելով միջինում 0,274264 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3249) Մուսաշինո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էյսեբիո

Էյսեբիո, իսկական լրիվ անուն ազգանունը՝ Էուզեբիու դա Սիլվա Ֆերեյրա (պորտ.՝ Eusébio da Silva Ferreira, eu'zɛβiu dɐ 'siɫvɐ fɨ'ʁɐiɾɐ, հունվարի 25, 1942(1942-01-25)[…], Մապուտու, Մոզամբիկ - հունվարի 5, 2014(2014-01-05)[…], Լիսաբոն, Պորտուգալիա, առավել ճանաչված անվան տարբերակը՝ Էուզեբիու (խորհրդային և ռուսական լրատվամիջոցներում անունը գրվել է Էյսեբիո), ծագումով մոզամբիկցի, պորտուգալացի նշանավոր ֆուտբոլիստ, հարձակվող, բոլոր ժամանակների լավագույն ֆուտբոլիստներից մեկը, Աֆրիկա մայրցամաքի առաջին նշանավոր ֆուտբոլիստը, հանրահայտ է դարձել հանդես գալով Բենֆիկա ակումբում և Պորտուգալիայի ֆուտբոլի ազգային հավաքականում։
Բենֆիկայի կազմում խաղացել է 301 խաղ և խփել 317 գոլ Պորտուգալիայի հավաքականի կազմում անցկացրել է 64 խաղ, խփել 41 գնդակ։
Ֆուտբոլի աշխարհի 1966 թվականի առաջնություն բրոնզե մեդալակիր է, Պորտուգալիայի առաջնության 11-ակի չեմպիոն է և հնգակի գավաթակիր, 1961/62 թվականին ՈՒԵՖԱ Չեմպիոնների Լիգայի հաղթող, Հյուսիսամերիկյան լիգայի 1968-1984 լիգայի չեմպիոն։
ՈՒԵՖԱ-ի կողմից ճանաչվել է 1954-2003 թվականներին՝ Պորտուգալիայի լավագույն ֆուտբոլիստ, Ոսկե գնդակի 1965 թվականի դափնեկիր, 1966 թվականի աշխարհի առաջնության լավագույն ռմբարկուն է, 7 անգամ դարձել է Պորտուգալիայի առաջնության, 3 անգամ ՈՒԵՖԱ-ի Չեմպիոնների լիգայի լավագույն ռմբարկու, Ոսկե խաղակոշիկի կրկնակի դափնեկիր է, նաև այդ մրցանակի առաջին դափնեկիրն է։


== Ծանոթագրություններ ==


== Արտաքին հղումներ ==
պրոֆիլը fifa.com կայքում Archived 2014-01-15 at the Wayback Machine.
worldfootball.net կայքում (գերմ.)
Պորտուգալիայի հավաքականի կազմում անցկացրած խաղերի վիճակագրություն eu-football.info կայքում
Թոռնիկե Օքրիաշվիլի

Թոռնիկե Օքրիաշվիլի (վրաց.՝ თორნიკე ოქრიაშვილი, փետրվարի 12, 1992, Ռուսթավի, Վրաստան), վրացի ֆուտբոլիստ, «Կրասնոդարի» և Վրաստանի հավաքականի կիսապաշտպան։


== Կարիերա ==


=== Ակումբային ===
Համարվում է Ռուսթավիի «Օլիմպի» ակումբ սանը։ Վրաստանի առաջնության 2008-2009 մրցաշրջանում, Թբիլիսիի «Գագրայի» կազմում անցկացրեց մեկ խաղ։ 2009-2010 մրցաշրջանում առաջնությունում խաղաց 22 խաղ և խփեց 1 գոլ։ Մրցաշրջանի արդյունքներում «Գագրան» զբաղեցրեց վերջին 10-րդ տեղը և հեռացավ Առաջին լիգա։ 2010 թվականի հունիսին փորձարկվելու համար հայտնվեց Սանկտ Պետերբուրգի «Զենիթում»։ Նրանով հետաքրքրվում էին նաև բելգիական «Անդերլեխտը» և Նիդերլանդների, Թուրքիայի ու Գերմանիայի ակումբներ։
2010 թվականի վերջին Դոնեցկի «Շախտյորը» նրան կես տարյա վարձակալության վերցրեց՝ հետո ամբողջովին գնելու իրավունքով։ Ակումբը նրա վարձակալության համար վճարեց 1 միլիոն եվրո։
2011 թվականի հունվարին վարձակալության հանձնվեց «Մարիուպոլի Իլիչյովեցում», որի մարզիչը դարձավ «Շախտյորի» երիտասարդական թիմի նախկին մարզիչ Վալերի Յարեմչենկոն։ Ուկրաինայի Պրեմիեր Լիգայում դեբյուտը կայացավ 2011 թվականի մարտի 4-ին՝ Զապորոժիեյի «Մետալուրգի» դեմ արտագնա խաղում (0-4)։ 2014 թվականի հունվարի 27-ից մինչև 2013-2014 մրցաշրջանի ավարտը վարձակալված է եղել Օդեսսայի «Չերնոմորեցում»։


=== Հավաքականում ===
2009 թվականի նոյեմբերի 14-ին Օքրիաշվիլին դեբյուտեց Վրաստանի երիտասարդական հավաքականի կազմում՝ խաղալով Իռլանդիայի դեմ տնային խաղում (1-1)։ Նա անցկացրեց ամբողջ խաղը։
2010 թվականի նոյեմբերի 17-ին՝ Սլովենիայի հավաքականի դեմ խաղում, 62-րդ րոպեին Նիկոլոզ Գելաշվիլիի փոխարեն դուրս գալով խաղադաշտ, դեբյուտեց Վրաստանի ազգային հավաքականի կազմում։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում (անգլ.)
Վիճակագրությունը ՈՒՖՖ-ի կայքում(ուկր.)
Վիճակագրությունը National Football Teams կայքում (անգլ.)
Շեֆիլդ

Շեֆիլդը (անգլ.՝ Sheffield [ˈʃɛfiːld]), քաղաք է Մեծ Բրիտանիայում,Յորքշիր կոմսությունում։ Շեֆիլդը տեղակայված է Շիֆ գետի վրա։
Բնակչությունը. 512 242 (2002 թ-ի տվյալներով)։
Քաղաքի տարածքը. 367 կմ²։


== Քույր քաղաքները ==
 Դոնեցկ (Ուկրաինա)
 Բոխում (Գերմանիա)
 Անշան, Չինաստան
 Էսթելի, Նիկարագուա


=== Քաղաք գործընկերներ ===
 Կավասակի, Ճապոնիա
 Կիտվե, Զամբիա
 Կոտլի, Պակիստան
 Պիտսբուրգ, ԱՄՆ


== Հղումներ ==

Քաղաքի պաշտոնական կայք էջը
Քաղաքի ֆոտոպատկերասրահը (Dave Milner)
Թանգարաններ և պատկերասրահներ Archived 2008-07-09 at the Wayback Machine.
Արդյունաբերական թանգարան
Թատրոններ
Քաղաքի նորությունները Archived 2008-09-07 at the Wayback Machine. («Sheffield Star» պարբերական)


== Ծանոթագրություն ==
Մ.թ.ա. 391


== Դեպքեր ==


== Ծնունդներ ==


== Մահեր ==
Պուշկինի հուշարձան (Օդեսա)

Պուշկինի հուշարձան, հուշարձան-քանդակ Ուկրաինայի Օդեսա քաղաքի Պուշկինի անվան փողոցում։ Նվիրված է ռուս նշանավոր գրող Ալեքսանդր Սերգեյի Պուշկինին։  Այն Օդեսայում Պուշկինի երկրորդ հուշարձանն է։


== Առաջացման պատմություն ==
Հուշարձանը կանգնեցվել է Ա․ Պուշկինի ծննդյան 200-ամյակին նվիրված քաղաքային միջոցառումների շրջանակներում։ Բանաստեղծի բրոնզե քանդակը որոշվել է կանգնեցնել այն շենքի մոտ, որտեղ գտնվում է Օդեսայում Պուշկինի թանգարանը։ Թանգարանն իր հերթին գտնվում է նախկին "Հյուսիսային" (ֆր.՝ Du Nord) հյուրանոցի շենքում, այն պատկանում էր Կ․ Սիկարին․ 1823 թ․ հուլիսին իր՝ Օդեսա այցի ժամանակ Պուշկինը կանգ է առել այնտեղ, ինչից հետո ապրել 1 ամիս։
Բրոնզե արձանը քանդակել է օդեսաբնակ քանդակագործ Ալեքսանդր Տոկարևը, ով հեղինակել է Օդեսայում տեղակայված բազում փոքրամասշտաբ արձաններ։


== Հուշարձանի նկարագրություն ==
Արձանը պատկերում է Պուշկինին որպես հոտնկայս, նրբագեղ, նորաոճ երիտասարդ  (Օդեսա ժամանելու պահին Պուշկինն ընդամենը 24 տարեկան էր)։ Նա ֆրակ և բաճկոն է կրում, վզին գլխակապ կա, գլխին՝ ցիլինդր, իսկ ձեռքում՝ ձեռնափայտ։ Հուշարձանը տեղակայված է ոչ թե պատվանդանի, այլ բրոնզե սկավառակի վրա, որը գտնվում է մայթից աննշան բարձրության վրա։ Սա, ինչպես նաև արձանի՝ մարդկանց հասակին մոտ բարձրությունը, այն ավելի մոտ է դարձնում դիտողին, վերջինս, կարծես, Պուշկինի հետ նույն մակարդակին է դառնում։
Տեղակայման պահից սկսած բրոնզե Պուշկինի ձեռնափայտը երեք անգամ վանդալների զոհ է դարձել․ այն գողացել են անհայտ անձինք։ 2009 թ հունիսի 6-ին՝ բանաստեղծի ծննդյալ 210-ամյակին, Օդեսայի "Դոզոր" հասարակական կազմակերպությունը բանաստեղծին նոր ձեռնափայտ "նվիրեց"․ այն պատրաստված է ոչ թե բրոնզից, այլ պողպատից և 5 տարբեր ամրացման եղանակով է միացված արձանին։ Այդ օրվանից ևեթ ձեռնափայտը չի գողացվել


== Տե՛ս նաև ==
Մերձծովյան բուլվարում տեղակայված Պուշկինի հուշարձանՕդեսայում տեղակայված Ալեքսանդր Տոկարևի հեղինակած այլ հուշարձանների թվում են։ 

Ուտյոսովի հուշարձան
Նավաստու կնոջ արձան
Գոցմանի հուշարձան


== Ծանոթագրություններ ==
Կիրովո (գյուղ, Տաշտիպսկի շրջան)

Անվան այլ կիրառումների համար տե՛ս՝ ԿիրովոԿիրովո (ռուս.՝ Кирово), գյուղ Ռուսաստանի Խակասիա հանրապետության Տաշտիպսկի շրջանի կազմում։
Բնակչությունը 2004 թվականին գրանցված տվյալներով կազմում էր 46 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յուրինո (գյուղ, Տյոմկինսկի շրջան)

Անվան այլ կիրառումների համար տե՛ս՝ ՅուրինոՅուրինո (ռուս.՝ Юрино), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օսիպովո (գյուղ, Կովրովսկի շրջան)

Անվան այլ կիրառումների համար տե՛ս՝ ՕսիպովոՕսիպովո (ռուս.՝ Осипово), գյուղ Ռուսաստանի Վլադիմիրի մարզի Կովրովսկի շրջանի կազմում։
Բնակչությունը 2010 թվականին գրանցված տվյալներով կազմում էր 176 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոնոպյոլկի

Կոնոպյոլկի (ռուս.՝ Конопёлки), գյուղ Ռուսաստանի Տվերի մարզի Կաշինսկի շրջանի կազմում։
Բնակչությունը 2008 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դամիրբուլաղ (լեռ)

Դամիրբուլաղ, Դամյուրբուլաղ, Դամրբուլաղ, Երկաթաղբյուր, լեռ Ղարաբաղի բարձրավանդակում՝ նրա հյուսիսային մասում։ Բարձրությունը 2227 կիլոմետր է։


== Ծանոթագրություններ ==
Թամրազյան

Թամրազյան, հայկական ազգանուն։


== Հայտնի կրողներ ==
Հրաչյա Թամրազյան (1953 - 2016), հայ բանաստեղծ, թարգմանիչ, գրականագետ։ Բանասիրական գիտությունների դոկտոր (1999)։
Հրանտ Թամրազյան (1926 - 2001), հայ գրականագետ, բանասիրական գիտությունների դոկտոր (1963), պրոֆեսոր (1964), ՀՀ ԳԱԱ թղթակից անդամ (1986), ՀՀ ԳԱԱ ակադեմիկոս (1996), ՀԽՍՀ գիտության վաստակավոր գործիչ (1970), ՀԽՍՀ պետական մրցանակի դափնեկիր (հայկական միջնակարգ դպրոցի 9-րդ դասարանի «Հայ գրականություն» դասագրքի համար), ԽՍՀՄ գրողների միության անդամ (1953)։ ԽՄԿԿ անդամ 1949 թվականից։
Մարուսյա Թամրազյան (1927 - 1968), հայ դերասանուհի։ ՀԽՍՀ վաստակավոր արտիստ։ Դերասանուհի Վարդուշ Թամրազյանի քույրը։
Արտուշ Արամի Թամրազյան (1947, փետրվարի 6, Հաղարծին), երկրաֆիզիկոս։ Երկրաբանական գիտությունների դոկտոր (2002[1])։
Լևոն (Լավրենտ) Մայիլի Թամրազյան (1957 - 1993), հայ ազատամարտիկ։
Վարդուշ (Վարդուհի) Զաքարի Թամրազյան (1922), հայ դերասանուհի։ ՀԽՍՀ վաստակավոր արտիստ (1954 թ.)։
Անահիտ Միքայերի Թամրազյան (1964), ազատամարտիկ, բուժքույր։
Սլավիկ Էդիկի Թամրազյան (1971 - 1993), հայ ազատամարտիկ։
Շուշանիկ Հրաչյա Թամրազյան (1978), հայ բանաստեղծ, թարգմանիչ։ Հայաստանի գրողների միության անդամ (2001)։


== Ծանոթագրություններ ==
Ռոքֆեյ (Օդի գավառ)

Ռոքֆեյ (ֆր.՝ Roquefeuil), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 274 մարդ, բնակչության խտությունը` 12.24 մարդ/կմ²։ Բնակավայրը զբաղեցնում է 22.38 կմ² տարածք։


== Աշխարհագրություն ==
Գտնվում է Փարիզ քաղաքից 680 կմ հարավ, Մոնպելիե քաղաքից` 180 կմ հարավ-արևմուտք, Կարկասոն քաղաքից` 55 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 149 աշխատունակ (15-64 տարեկան)  բնակիչ, որոնցից ակտիվ էին 98-ը, իսկ ոչ ակտիվները` 51։ Ակտիվության ցուցանիշը կազմում է 65,8 %։ 98 աշխատունակ մարդկանցից աշխատել է 88 անձ (49 տղամարդ և 39 կին)։ Գործազուրկ են եղել 10 անձ (5 տղամարդ և 5 կին)։ 51 անաշխատունակներից 11-ը եղել են աշակերտներ կամ ուսանողներ, 25-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Goldie (երգ)

«Goldie», ամերիկացի ռեփեր ASAP Rocky-ի երգն է։ Այն թողարկվել է 2012 թվականի ապրիլի 27-ին՝ որպես նրա դեբյուտային՝ «Long. Live. ASAP» ստուդիական ալբոմի առաջին սինգլ։ Երգը գրվել է ASAP Rocky և Hit-Boy-ի կողմից։


== Տեսահոլովակ ==
Երգի տեսահոլովակը, որի ռեժիսորն է ASAP Rocky-ն, ներկայացվել է 2012 թվականի մայիսի 3-ին նրա VEVO ալիքում։ Տեսահոլովակը նկարահանվել է Փարիզում, Ֆրանսիա։


== Երգացանկ ==
Թվային ներբեռնում


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը YouTube-ում
Սելինա Դեգեն

Սելինա Դեգեն (գերմ.՝ Celina Degen, մայիսի 16, 2001(2001-05-16), Գրաց, Ավստրիա), ավստրիացի ֆուտբոլիստուհի, ով 2021 թվականից հանդես է գալիս Ավստրիայի ֆուտբոլի կանանց ազգային հավաքականում։


== Կենսագրություն ==
Սելինա Դեգենն իր մարզական կարիերան սկսել է 2006 թվականին FV Fernitz թիմում։ 2011  թվականին տեղափոխվել է SV Gössendorf, 2015  թվականին՝ Գրաց քաղաքի «Շտուրմ» ակումբի կանանց թիմ, որտեղ 2018  թվականին ընտրվել է թիմի ավագ։ 2020  թվականի ամռանը տեղափոխվել է գերմանական TSG 1899 Hoffenheim, որտեղ խաղացել է ուսումնառությանը զուգահեռ. միջնակարգ դպրոցն ավարտելուց հետո նա ուսումը շարունակել է Հայդելբերգի համալսարանում, որտեղ հոգեբանություն է ուսումնասիրել։ 2022  թվականի մայիսին տեղափոխվել է «Քյոլն» ակումբի կանանց թիմ, որտեղ, ըստ 2022/23 մրցաշրջանի սկզբին կնքած պայմանագրի, կխաղա մինչև 2024 թվականի հունիսի 30-ը։
Սելինա Դեգենը ժամանակին ընդգրկվել է Ավստրիայի ֆուտբոլի մինչև 16, ապա՝ 17, այնուհետև՝ 19 տարեկան աղջիկների հավաքականներում։ Իսկ այդ երկրի կանանց ազգային հավաքականում իր նորամուտը նշել է 2021 թվականի նոյեմբերի 30-ին՝ փոխարինման մտնելով Լյուքսեմբուրգի կանանց ազգային հավաքականի դեմ մրցախաղի 81-րդ րոպեին։ Հավաքականի կազմում իր առաջին գոլը խփել է 2022 թվականի ապրիլի 12-ին՝ աշխարհի առաջնության ընտրական փուլում Լատվիայի հավաքականի դեմ մրցախաղի ժամանակ, որը, նախորդի նման, ավարտվել է 8:0 հաշվով։ Սելինա Դեգենը մասնակցել է նաև Եվրոպայի կանանց ֆուտբոլի 2022 թվականի առաջնության խաղերին։


== Ծանոթագրություններ ==


== Արտաքին հղումներ ==
Celina Degen in der Datenbank des ÖFB (Liga)
Celina Degen in der Datenbank des ÖFB (Nationalmannschaft)
Ռուսաստանի հազարամյակ (հուշարձան)

«Ռուսաստանի հազարամյակ» հուշարձան, կանգնեցված է Մեծ Նովգորոդում, 1862 թվականին, ի պատիվ վիկինգներին ռուս անվանելու հազարամյա տարեդարձին։ Հուշարձանի ստեղծման ծրագրի հեղինակները համարվում են քանդակագործներ Միքայել Միկեշինը, Իվան Շրեդերը և ճարտարապետ Վիկտոր Գարթմանը։ Հուշարձանը գտնվում է Նովգորոդի մարզում, Սոֆիայի մայր տաճարի դիմաց և նախկին Առաքելական կառույցի վայրում։


== Հուշարձանի նկարագրություն ==
Հուշարձանը իրենից ներկայացնում է հսկայական դերժավ-գնդակ, որի գագաթում կանգնեցված է զանգ և քրիստոնեական խաչ; հուշարձանի ընդհանուր ուրվագծերը ձևավորված են հիմնականում զանգի վրա (ըստ որոշ ենթադրությունների, հուշարձանը կոչվում է Ռուսաստանի հերոսական անցյալի ավետարանականության հետևորդներ)։ Դերժավիի շուրջը տեղակայված են վեց արձանախմբեր։ Հուշարձանի ընդհանուր բարձրությունը կազմել է 15,7 մետր (պատվանդանի բարձրությունը — 6 մ; ձևավվորման բարձրությունը — 3,3 մ; դերժավիի վրայի խաչի բարձրությունը — 3 մ)։
Գրանիտյան պատվանդանի տրամագիծը — 9 մ; գնդակ-դերժավ — 4 մ; շրջանակի բարձրությունը — 26,5 մ։ Հուշարձանի մետաղյան քաշը — 100 տոննա, բրոնզի քաշը՝ 65,5 տոննա (գնդակ-դերժավինը՝ 400 ցենտ; հսկայական անձինք՝ 150 ցենտ; գնդակի վրայի խաչը՝ 28 ցենտ)։
Ընդհանուր հուշարձանը բաղկացած է 128 անձանցից։
Քանդակագործական պատկերները բաժանվում են երեք մակարդակի։

Երկու անձից բաղկացած խումբ — քրիստոնեական խաչը ձեռքին բռնած հրեշտակը և ծնկի եկած կինը։ Այս խումբը տեղադրված է դերժավիի ամենավերևում (թագավորական իշխանության խորհրդանիշներից), հերոսական կազմ։
Հուշարձանի միջին թատերահարկը բաղկացած է 17 անձանցից, գնդակ-դերժավի շուրջը խմբավորված են վեց քանդակային խմբեր, խորհրդանշելով Ռուսական պետության պատմության տարբեր ժամանակաշրջանները (համաձայն այդ ժամանակի պաշտոնական պատմագրության)։
Հուշարձանի ստորին շերտում գտնվում են ֆրիզները, որոնցում տեղադրված են հարթաքանդակները, բաղկացած 109 պատմական գործիչներից։


== Միջին թատերահարկ ==


== Ստորին շերտ (ֆրիզ) ==
Ֆրիզը բաղկացած է չորս հատվածից.


== Արտաքին հղումներ ==
Антощенко А. В. Памятник Тысячелетию России
Ольга Майорова. Бессмертный Рюрик. Празднование Тысячелетия России в 1862 г.


== Գրականություն ==
Захаренко А. Г. Памятник «Тысячелетию России» в Новгороде / Новгородский историко-художественный музей. — Новгород: Новгородская правда, 1958. — 56 с. — 10 000 экз. (обл.)
Памятник «Тысячелетие России». — М.: Советская Россия, 1974. — 72 с. — 50 000 экз. (в пер., суперобл.)
Маслова Е. Н. Памятник «Тысячелетию России». — Изд. 2-е, испр. и доп. — Л.: Лениздат, 1977. — 104 с. — (Туристу о Новгороде). — 100 000 экз. (обл.)
Памятник «Тысячелетие России» / Составитель Сергей Семанов. — М.: Советская Россия, 1986. — 96 с. — 25 000 экз. (в пер.)
Смирнов В. Г. Россия в бронзе: Памятник Тысячелетию России и его герои. — Новгород: Русская провинция, 1993. — 240 с. — 50 000 экз. — ISBN 5-87266-004-9 (в пер.)
Николаева Л. А. Великий Новгород. Памятник Тысячелетию России. — Офсет 888, 2005. — 48 с. — (История России в бронзе). — 1 000 экз. (обл.)


== Ծանոթագրություններ ==
Երևանի քիմիական ռեակտիվների գործարան

Երևանի քիմիական ռեակտիվների գործարան, խորհրդային շրջանի արդյունաբերական ձեռնարկություն ՀՀ մայրաքաղաք Երևանում։ Հանդիսացել է «Սոյուզռեակտիվ» համամիութենական արտադրական միավորման ձեռնարկությունը։ 
Հիմնադրվել է 1963 թվականին, առաջին արտադրանքը թողարկել 1966 թվականին։ Արտադրել է մոտ 1000 տեսակի օրգանական քիմիական ռեակտիվներ՝ սինթետիկ գինեթթու և դրա աղերը, սաթաթթու, մորֆոլին, մետագինեթթու, ամինաթթուներ և դրանց աղերը, մակերևութաակտիվ (ացետոմոնոգլիցերիդներ) և փայլեցնող (լիկոնդաներ) նյութեր, կիտրոնաթթվի աղեր, թթվածին, քլոր և ազոտ պարունակող նյութեր։ Պատրաստի արտադրանքն օգտագործվել է սննդի, քիմիադեղագործական, պարֆյումերիայի, ռադիոէլեկտրոնային արդյունաբերության, մեքենաշինության և գյուղատնտեսության մեջ։ 
Արտադրանքն իրացվել է խորհրդային բոլոր հանրապետություններում, ինչպես նաև առաքվել Բուլղարիա, Կուբա, Լեհաստան, Հարավսլավիա, Հնդկաստան, Արևմտյան Բեռլին, Սինգապուր և այլուր։ 
Գործարանը գիտաարտադրական կապերի մեջ է եղել ԽՍՀՄ մի շարք քաղաքների ճյուղային ԳՀԻ-ների և ուսումնական հաստատությունների հետ։
Հյուստոն շրջան (Տեխաս)

Անվան այլ կիրառումների համար տե՛ս՝ Հյուստոն շրջան (այլ կիրառումներ)Հյուստոն շրջան (անգլ.՝ Houston County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 3.188 կմ² է, բնակչությունը՝ 23.185 մարդ (2000 թ. տվյալներով)։ Շրջկենտրոնն է Քրոկետ բնակավայրը։ Կազմավորվել է 1837 թ.: Համաձայն ԱՄՆ բնակչության մարդահամարի բյուրոյի 2009 թվականին անցկացված մարդահամարի շրջանի բնակչությունը կազմել է 22 363 մարդ։


== Պատմություն ==
Հոպկինս շրջանը կազմավորվել է 1837 թվականին


== Աշխարհագրություն ==
Համաձայն ԱՄՆ բնակչության մարդահամարի բյուրոյի տվյալների Հոպկինս շրջանի մակերեսը կազմում է 3187 կմ²։


=== Հարևան շրջաններ ===
Անդերսոն (հյուսիս)
Չեռոկ (հյուսիսարևելք)
Էնժիլինա (արևելք)
Տրինիտի (հարավարևելք)
Ուոկեր (հարավ)
Մեդիսոն (հարավարևմուտք)
Լեոն (արևմուտք)


== Ժողովրդագրություն ==
2000 թվականի բնակչության մարդահամարի տվյալներով շրջանում ապրել է 23185 մարդ։ Նրանց թվում 21,5 % կազմել են մինչև 18 տարեկան երեխաներ, 65 տարեկանից բարձր մարդիկ կազմել են 18,7 %։ Բնակչության 45,9 % տոկոսը կազմել են կանայք։
Ազգային կազմը եղել է ասյպիսին՝ 72,6 % սպիտակամորթներ, 25,9 % աֆրոամերիկացիներ, 0,3 % հնդկացիներ, 0,4 % ասիացիներ, 10,5 % լատինոամերիկացիներ։ Բնակչության 0,7 %-ը կազմում են երկու և ավելի ռասաների ներկայացուցիչներ։
Մեկ շնչին միջինը բաժին է ընկնում 14525$ հասույթ։ 26,1 % ստանում է ապրուստի համար մինիմալ հասույթ։ Սեփականատերերի միջին հասույթը կազմում է 33272$:
Նաև չափահաս բնակչության 70,0 %-ը ստացել է միջնակարգ կրթություն, իսկ 12,2 %-ը ստացել է բարձրագույն կրթություն։
Ագուլիսի ջարդեր

Ագուլիսի ջարդեր, 1919 թվականի դեկտեմբերի 24-ից 25-ը  Ագուլիս քաղաքի հայ բնակչության կոտորած և տեղահանում։ Այդ ընթացքում կոտորվել են Վերին և Ներքին Ագուլիսների հայկական բնակչությունը։


== Նախապատմություն ==
Ագուլիսը մինչև ջարդերը եղել է մշակութային մեծ քաղաք՝ 17-րդ դարում ունենալով 8,000 հայկական ընտանիքներ։ Ագուլիսի բարբառը հայերենում եղել է որպես առանձին բարբառ։ 1919 թվականի ապրիլին Գողթան գավառից գրող Հարություն Թումանյանը, կանխազգալով մոտալուտ վտագները, գրել է «Միր հըգադարձ վաթանը» («Մեր հոգադարձ Հայրենիքը») բանաստեղծությունը՝ տպագրելով Զօկի ճրօյգը Ագուլիսի բարբառով ամսաթերթում, որտեղ նկատվում էր  Ագուլիսի նկատմաբ նրա անհանգստությունը։


== Դեպքեր ==
Ըստ ադրբեջանցի գրող Աքրամ Այլիսլու «Քարե Երազներ» վեպի ջարդերը սկսվել են դեկտեմբերի 24-ին հետևյալ կերպ․ Թուրք զինվորական Էդիֆ բեյը 30-40 ձիավորներով անցել է Ագուլիսի փողոցներով և հայտարաել, որ այդ օրը հաշտություն են կնքելու՝ բոլորին կանչելով հավաքվել մի տեղ։ Երբ հավաքվել են ժողովուրդը, հայերին և թուրքերին առանձնացրել են, և միանգամից կրակ բացել հայերի վրա։ Այնուհետև ողջ մնացած հայերը փորձել են փախչել։ Ըստ նրա նկարագրածի մուսուլման կանայք պատմում են, որ մեկ ամբողջ շաբաթ առուներով արյուն էր հոսում։
Ըստ պետական գործիչ Սերգեյ Մելիք—Յոլչյանի՝ Լեռնահայսստանիցից Հայաստանի արտգործնախարարին ուղարկած հեռագրի  Նախիջևանի և Օրդուբադի թաթարները, թուրքական և ադրբեջանական սպաներ Խալիլ բեյի, Էդիֆ բեյի և ուրիշների գլխավորությամբ Ներքին Ագուլիսի կոտորածից հետո, կոտորել են Վերին Ագուլիսի ամբողջ բնակչությանը։ Ըստ հեռագրի Վերին Ագուլիսում սպաննվել է 400 մարդ, իսկ Ներքին Ագուլիսում՝ 1000 մարդ։ Այնտեղ նշվում է նաև, որ 20 գեղեցիկ հայ աղջիկների իբրև նվեր հանձնվել են թուրքը սպաներին։ 
Ջարդերի մասին գրել է նաև ծնունդով Ագուլիսից, ջարդերի ականատես Հովհաննես Հախնազարյանը իր՝ «Գողթան Գաւառ. Ագուլիսի Եվ Շրջակայ Գիւղերի Եղեռնը» հուշագրությունում։ Որտեղ նա պատմում է թուրքերը դաժանությունները և իր փախուստը մոտակա Ցղնա գյուղ, որտեղ նորից ենթարկվել են հարձակման՝ կորցրնելով է իր ամբողջ ընտանիքը։


== Արձագանքներ ==
2019 թվականի դեկտեմբերի 24-ին՝ Ագուլիսի ջարդերի 100-րդ տարելիցին ՀՀ ԱԳՆ խոսնակը հանդես եկավ հայտարարությամբ՝ նշելով, որ ջարդերը չսահմանափկվեցին այդքանով և հետագայում հայաթափվեց ամբողջ Գողթն գավառը և տեղի ունեցավ Ջուղայի խաչքարերի ոչնչացում։


== Ծանոթագրություններ ==